Rettens dom (Syvende Afdeling) af 12. september 2019 – Achemos Grupė og Achema mod Kommissionen
Sag T-417/16
»Statsstøtte – støtte til fordel for Klaipėdos Nafta med henblik på opførelse og forvaltning af en LNG-terminal i havnen i Klaipėda – afgørelse, hvorved støtten erklæres forenelig med det indre marked – artikel 106, stk. 2, TEUF – artikel 107, stk. 3, litra c), TEUF – afgørelse om ikke at gøre indsigelse – forsyningssikkerhed – tjenesteydelser af almindelig økonomisk interesse«
1.      Retslig procedure – fremlæggelse af beviser – frist – for sen indgivelse af beviser – betingelser
(Rettens procesreglement, art. 85, stk. 3)
(jf. præmis 36-39)
2.      Statsstøtte – Kommissionens undersøgelse – indledende fase og kontradiktorisk fase – Kommissionens forpligtelse til at indlede en kontradiktorisk procedure i tilfælde af alvorlige vanskeligheder – omstændigheder, der godtgør, at der foreligger sådanne vanskeligheder – domstolsprøvelse – bevisbyrde
(Art. 107 TEUF og 108 TEUF)
(jf. præmis 47-51)
3.      Statsstøtte – administrativ procedure – Kommissionens forpligtelser – omhyggelig og upartisk undersøgelse – hensyntagen til så væsentlige og pålidelige elementer som muligt – begrundelsespligtens rækkevidde
(Art. 108, stk. 2, TEUF)
(jf. præmis 52-57)
4.      Statsstøtte – Kommissionens undersøgelse – ingen bemærkninger fra de interesserede parter – ingen indflydelse på gyldigheden af Kommissionens beslutning – forpligtelse til af egen drift at undersøge forhold, som ikke udtrykkeligt er anført – foreligger ikke
(Art. 108, stk. 2, TEUF)
(jf. præmis 58-60)
5.      Statsstøtte – Kommissionens undersøgelse – indledende fase og kontradiktorisk fase – en støttes forenelighed med det indre marked – vanskeligheder ved bedømmelsen – Kommissionens forpligtelse til at indlede den kontradiktoriske fase – omstændigheder, der godtgør, at der foreligger sådanne vanskeligheder – den blotte indgivelse af en klage eller bemærkninger fra tredjemænd – udelukket
(Art. 107, stk. 1, TEUF og art. 108, stk. 2 og 3, TEUF)
(jf. præmis 64)
6.      Statsstøtte – forbud – undtagelser – støtte, der kan betragtes som forenelig med fællesmarkedet – vurdering med hensyn til artikel 107, stk. 3, litra c), TEUF – kriterier – varetagelse af et formål af almen interesse – støtten skal være passende, nødvendig og ikke uforholdsmæssig
[Art. 107, stk. 3, litra c), TEUF]
(jf. præmis 67-83 og 95-107)
7.      Statsstøtte – forbud – undtagelser – støtte, der kan betragtes som forenelig med fællesmarkedet – vurdering med hensyn til artikel 107, stk. 3, litra c), TEUF – kriterier – formål af almen interesse – støtten skal være passende, nødvendig og ikke uforholdsmæssig – undersøgelse af, om støtten har en tilskyndelsesvirkning – retlig forpligtelse til at gennemføre det projekt, som er genstand for støtten – ingen betydning
[Art. 107, stk. 3, litra c), TEUF]
(jf. præmis 84-94)
8.      Konkurrence – virksomheder der har fået overdraget at udføre tjenesteydelser af almindelig økonomisk interesse – kompensation af omkostninger som følge af public service-opgave – medlemsstaternes skøn – grænser – bemyndigelse til at udføre en public service-opgave – bemyndigelsens varighed fastsat med henblik på at undgå eventuelle overkompensationer
[Art. 106, stk. 2, TEUF; Kommissionens meddelelse 2012/C 8/03, punkt 16, litra e), og punkt 17]
(jf. præmis 110-114 og 122-126)
9.      Tilnærmelse af lovgivningerne – fremgangsmåder med hensyn til indgåelse af offentlige bygge- og anlægskontrakter og tjenesteydelseskontrakter – direktiv 2004/18 – anvendelsesområde – opførelse af en terminal for flydende naturgas – statsstøtte, der skal dække de faste omkostninger ved den nævnte terminal – kontrakten om opførelse af den pågældende terminal direkte tildelt et selskab, hvori staten har mere end to tredjedele af stemmerne, med henblik på at udføre en public service-opgave – støtteforanstaltningen ikke omfattet af anvendelsesområdet for direktiv 2004/18
(Europa-Parlamentets og Rådets direktiv 2004/18, art. 14)
(jf. præmis 134-142)
Angående
Søgsmål anlagt i henhold til artikel 263 TEUF med påstand om annullation af Kommissionens afgørelse C(2013) 7884 final af 20. november 2013, hvorved statsstøtte SA.36740 (2013/NN) ydet af Litauen til Klaipėdos Nafta blev erklæret forenelig med det indre marked (EUT 2016, C 161, s. 1).
Konklusion
1)
Europa-Kommissionen frifindes.
2)
Achemos Grupė UAB og Achema AB bærer hver deres egne omkostninger og betaler de af Kommissionen afholdte omkostninger.
3)
Republikken Litauen og Klaipėdos Nafta AB bærer hver deres egne omkostninger.